CELEX: 31989R2301
Language: el
Date: 1989-07-28 00:00:00
Title: Κανονισμός (ΕΟΚ) αριθ. 2301/89 της Επιτροπής της 28ης Ιουλίου 1989 για την τροποποίηση του κανονισμού (ΕΟΚ) αριθ. 3153/85 για τον καθορισμό των λεπτομερειών υπολογισμού των νομισματικών εξισωτικών ποσών

Avis juridique important

|

31989R2301

Κανονισμός (ΕΟΚ) αριθ. 2301/89 της Επιτροπής της 28ης Ιουλίου 1989 για την τροποποίηση του κανονισμού (ΕΟΚ) αριθ. 3153/85 για τον καθορισμό των λεπτομερειών υπολογισμού των νομισματικών εξισωτικών ποσών  

Επίσημη Εφημερίδα αριθ. L 220 της 29/07/1989 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2301/89 ΤΗΣ ΕΠΙΤΡΟΠΗΣ  της 28ης Ιουλίου 1989  για την τροποποίηση του κανονισμού (ΕΟΚ) αριθ. 3153/85 για τον καθορισμό των λεπτομερειών υπολογισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 για τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι ο κανονισμός (ΕΟΚ) αριθ. 3153/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3521/88 (4), καθόρισε τις λεπτομέρειες υπολογισμού των νομισματικών εξισωτικών ποσών· ότι πρέπει να αναφερθεί ότι οι συντελεστές μετατροπής που χρησιμοποιούνται στην περίπτωση εφαρμογής του άρθρου 10 του κανονισμού (ΕΟΚ) αριθ. 1677/85 είναι οι διμερείς συντελεστές που προκύπτουν από τους συντελεστές που αναφέρονται στο άρθρο 3α του κανονισμού (ΕΟΚ) αριθ. 3152/85 της Επιτροπής της 11ης Νοεμβρίου 1985 για τις λεπτομέρειες εφαρμογής του κανονισμού (ΕΟΚ) αριθ. 1676/85 του Συμβουλίου, σχετικά με την αξία της λογιστικής μονάδας και τους συντελεστές μετατροπής που θα εφαρμοσθούν στα πλαίσια της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 2300/89 (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 3153/85 προστίθεται το ακόλουθο εδάφιο:  «Σε περίπτωση εφαρμογής του άρθρου 10 του κανονισμού (ΕΟΚ) αριθ. 1677/85, οι συντελεστές που θα χρησιμοποιηθούν για να μετατραπούν τα νομισματικά εξισωτικά ποσά είναι οι διμερείς συντελεστές που προκύπτουν από τους συντελεστές που αναφέρονται στο άρθρο 3α του κανονισμού (ΕΟΚ) αριθ. 3152/85.»  Άρθρο 2  Ο παρών κανονισμός αρχίζει να ισχύει στις 31 Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 310 της 21. 11. 1985, σ. 4.  (4) ΕΕ αριθ. L 307 της 12. 11. 1988, σ. 28.  (5) ΕΕ αριθ. L 310 της 21. 11. 1985, σ. 1.  (6) Βλέπε σελίδα 8 της παρούσας Επίσημης Εφημερίδας.